title: 2001/810/EZ: Odluka Komisije od 21. studenoga 2001. o odluci o mogućem uvrštenju određenih aktivnih tvari u Prilog I. Direktivi 91/414/EEZ (priopćena pod brojem dokumenta C(2001) 3685)  Tekst značajan za EGP

text:
               03/Sv. 45

               HR

               Službeni list Europske unije

               122

         32001D0810

               L 305/32

               SLUŽBENI LIST EUROPSKE UNIJE

         ODLUKA KOMISIJE
   od 21. studenoga 2001.
   o odluci o mogućem uvrštenju određenih aktivnih tvari u Prilog I. Direktivi 91/414/EEZ
   (priopćena pod brojem dokumenta C(2001) 3685)
   (Tekst značajan za EGP)
   (2001/810/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 91/414/EEZ od 15. srpnja 1991. o stavljanju sredstava za zaštitu bilja na tržište (1), kako je zadnje izmijenjena Direktivom Komisije 2001/49/EZ (2),
   uzimajući u obzir Uredbu Komisije (EEZ) br. 3600/92 od 11. prosinca 1992. o utvrđivanju detaljnih pravila za provedbu prve faze programa rada iz članka 8. stavka 2. Direktive Vijeća 91/414/EEZ o stavljanju sredstava za zaštitu bilja na tržište (3), kako je zadnje izmijenjena Uredbom (EZ) br. 2266/2000 (4), a posebno njezin članak 7. stavak 3.A točku (d) i članak 7. stavak 4.,
   budući da:

               (1)

               Uredbom Komisije (EZ) br. 933/94 od 27. travnja 1994. o utvrđivanju aktivnih tvari u sredstvima za zaštitu bilja i imenovanju država članica izvjestiteljica za provedbu Uredbe Komisije (EEZ) br. 3600/92 (5), kako je zadnje izmijenjena Uredbom (EZ) br. 2230/95 (6), utvrđuju se države članice izvjestiteljice i podnositelji prijave za svaku aktivnu tvar.

               (2)

               Člankom 7. Uredbe (EZ) br. 3600/92 utvrđuje se da su države članice dužne za svaku aktivnu tvar za koju su određene kao države izvjestiteljice ispitati dokumentaciju i podnijeti Komisiji izvješće o svojoj ocjeni informacija koje su dostavili podnositelji prijave u skladu s odredbama članka 6. stavka 1. te Uredbe.

               (3)

               Države članice izvjestiteljice podnijele su tražena izvješća i utvrdile u njima daljnje zahtjeve za podacima. Po primitku izvješća Komisija ih je proslijedila državama članicama radi informiranja te se savjetovala sa stručnjacima država članica i s glavnim podnositeljima prijava, kao što je predviđeno člankom 7. stavkom 3. Uredbe 3600/92.

               (4)

               Prema članku 7. stavku 4. Uredbe (EEZ) br. 3600/92 sve potrebne podatke treba dostaviti najkasnije do 25. svibnja 2002.; u iznimnim slučajevima, kad državi članici izvjestiteljici i Komisiji nije bilo moguće utvrditi navedene studije do 25. svibnja 2001., može se odrediti neki drugi datum. Uspostava takvog alternativnog kasnijeg datuma opravdana je na temelju trajanja i uvjeta revizije studija koje se podnose za benalaksil, klorotoluron i dinocap i po pitanju dugoročnih studija benomila, cipermetrina i klorotolurona. Odgovornost je podnositelja prijave osigurati izradu dokumentacije o ispunjavanju zahtjeva za podacima iz Priloga II. i Priloga III. Direktivi 91/414/EEZ za ograničen opseg reprezentativnih upotreba. Međutim, radi pružanja pomoći podnositeljima prijave navedenih tvari prilikom izrade potrebnih studija za sastavljanje dokumentacije, Komisija je nakon konzultacija sa Stalnim odborom za biljno zdravstvo utvrdila određene studije i informacije koje su potrebne za procjenu sigurnosti i djelotvornosti predmetnih tvari.

               (5)

               Do sada dostavljene informacije nisu dovoljne kako bi se utvrdilo ispunjavaju li ili ne sredstva za zaštitu bilja koji sadrže dotične aktivne tvari, općenito uzevši i u predloženim uvjetima upotrebe, zahtjeve iz članka 5. stavka 1. točaka (a) i (b) Direktive 91/414/EEZ. Stoga nije trenutačno moguće donijeti odluku o uvrštenju navedenih aktivnih tvari u Prilog I. Direktivi 91/414/EEZ.

               (6)

               Člankom 8. stavak 3. Direktive 91/414/EEZ predviđa se da države članice imaju obvezu primjenjivati zahtjeve iz članka 4. stavka 1. točke (b) alineje (i) do (v) i točaka (c) do (f) u skladu s nacionalnim odredbama kojima se uređuju podaci koje je potrebno osigurati. Nacrtima izvješća o procjeni iz uvodne izjave 2. nisu utvrđena pitanja koja se ne mogu ublažiti primjerenim mjerama upravljanja rizicima na razini država članica. Stoga nije primjereno u ovoj fazi obustaviti sredstva za zaštitu bilja koji sadrže te aktivne tvari prije nego se podnesu i procijene dodatne tražene informacije. Stoga je potrebno donijeti odluku o odgađanju odluke o mogućem uvrštenju navedenih aktivnih tvari u Prilog I. Direktivi 91/414/EEZ.

               (7)

               Nakon rasprava u okviru Stalnog odbora za biljno zdravstvo te u skladu s mišljenjem tog Odbora Komisija je utvrdila daljnje podatke potrebne kao minimum za utvrđivanje ispunjavaju li tvari iz uvodne izjave 4. zahtjeve iz članka 5. Direktive 91/414/EEZ. Države članice izvjestiteljice stoga moraju detaljno informirati podnositelje prijava o svim dodatnim studijama i informacijama potrebnim radi dokazivanja ispunjavanja tih zahtjeva.

               (8)

               Kako bi se državama članicama i Komisiji omogućilo planiranje njihova rada, podnositelj prijave koji želi da država članica izvjestiteljica i Komisija nastave s postupkom revizije mora se bezuvjetno obvezati na dostavljanje dodatnih traženih informacija. Kako bi se omogućilo Komisiji da završi svoj rad na programu koji je utvrđen Uredbom (EEZ) br. 3600/92 u prihvatljivom roku, potrebno je odrediti rok unutar kojeg podnositelji prijava predmetnih tvari moraju pripremiti svoje podatke. Taj rok mora biti što kraći, uzimajući u obzir vrijeme koje je potrebno za provedbu potrebnih studija.

               (9)

               Ako određena aktivna tvar ne ispunjava zahtjeve ove Odluke o podnošenju potrebnih informacija, zainteresirane strane ipak mogu tražiti uvrštenje te tvari u Prilog I. Direktivi 91/414/EEZ, u skladu s postupcima iz članka 6. stavka 2. te Direktive, na neki kasniji datum.

               (10)

               Ova Odluka ne dovodi u pitanje bilo koje mjere koje kasnije poduzme Komisija vezano uz predmetne aktivne tvari u okviru Direktive Vijeća 79/117/EEZ od 21. prosinca 1978. o zabrani stavljanja na tržište i uporabi sredstava za zaštitu bilja koja sadrže određene aktivne tvari (7), kako je zadnje izmijenjena Aktom o pristupanju Austrije, Finske i Švedske.

               (11)

               Mjere iz ove Odluke u skladu su s mišljenjem Stalnog odbora za biljno zdravstvo,

         DONIJELA JE OVU ODLUKU:
   Članak 1.
   Odluka o mogućem uvrštenju aktivnih tvari iz Priloga ovoj Odluci u Prilog I. Direktivi 91/414/EEZ odgađa se do primitka informacija iz članka 2. ove Odluke.
   Članak 2.
   Države članice izvjestiteljice dužne su obavijestiti podnositelje prijava vezano uz svaku aktivnu tvar iz Priloga ovoj Odluci o obvezi izrađivanja dokumentacije o ispunjavanju zahtjeva za podacima iz priloga II. i III. Direktivi 91/414/EEZ za ograničen opseg reprezentativnih upotreba. Države članice izvjestiteljice dužne su obavijestiti podnositelje prijava, ne dovodeći u pitanje daljnje zahtjeve koji mogu eventualno biti postavljeni kasnije, o dodatnim potrebnim studijama i informacijama koje je utvrdila Komisija nakon konzultacija sa Stalnim odborom za biljno zdravstvo.
   Svaka država članica izvjestiteljica dužna je obavijestiti svakog dotičnog podnositelja prijave da ako želi da izvjestitelj i Komisija nastave s postupkom revizije radi uvrštenja određene tvari u Prilog I. Direktivi 91/414/EEZ, on mora priopćiti izvjestitelju i Komisiji u roku od tri mjeseca od dana objave ove Odluke svoju obvezu da će osigurati da dokumentacija, najkasnije do datuma navedenih u Prilogu ovoj Odluci, udovoljava zahtjevima iz priloga II. i III. Direktivi 91/414/EEZ, i dostaviti izvjestiteljici studije i informacije iz prvog stavka što je prije moguće, a najkasnije do datuma navedenih u Prilogu ovoj Odluci.
   Članak 3.
   Ako za pojedine aktivne tvari potrebne informacije ne budu primljene do datuma navedenih u Prilogu, država članica izvjestiteljica obavijestit će o tome Komisiju što je prije moguće, a najkasnije u roku od dva mjeseca.
   Članak 4.
   Države članice izvjestiteljice dužne su odmah obavijestiti podnositelje prijava aktivnih tvari iz članka 1. o ovoj Odluci.
   Članak 5.
   Ova je Odluka upućena državama članicama.

      Sastavljeno u Bruxellesu 21. studenoga 2001.

            Za Komisiju

         David BYRNE

            Član Komisije

      (1)  SL L 230, 19.8.1991., str. 1.

      (2)  SL L 176, 29.6.2001., str. 61.

      (3)  SL L 366, 15.12.1992., str. 10.

      (4)  SL L 259, 13.10.2000., str. 27.

      (5)  SL L 107, 28.4.1994., str. 8.

      (6)  SL L 255, 22.9.1995., str. 1.

      (7)  SL L 33, 8.2.1979., str. 36.

      PRILOG

                  Krajnji rok za podnošenje studija

                  Krajnji rok za podnošenje utvrđenih dugoročnih studija

                  Alaklor

                  25.5.2002.

                  31.12.2002.

                  Alfa-cipermetrin

                  25.5.2002.

                  Benalaksil

                  31.1.2003.

                  25.5.2003.

                  Benomil

                  25.5.2002.

                  31.12.2003.

                  Bromoksinil

                  25.5.2002.

                  25.5.2003.

                  Klorotalonil

                  25.5.2002.

                  25.5.2003.

                  Klorotoluron

                  30.11.2002.

                  31.12.2003.

                  Cipermetrin

                  25.5.2002.

                  30.6.2003.

                  Dinocap

                  31.12.2002.

                  31.12.2003.

                  Endosulfan

                  25.5.2002.

                  31.5.2003.

                  Ioksinil

                  25.5.2002.

                  25.5.2003.

                  Metamidofos

                  25.5.2002.

                  25.5.2003.


title: 2010/18/EZ: Odluka Komisije od 26. studenoga 2009. o utvrđivanju ekoloških mjerila za dodjelu znaka za okoliš Zajednice za drvene podne obloge (priopćena pod brojem dokumenta C(2009) 9427)  Tekst značajan za EGP

text:
                  15/Sv. 17

                  HR

                  Službeni list Europske unije

                  167

            32010D0018

                  L 008/32

                  SLUŽBENI LIST EUROPSKE UNIJE

            ODLUKA KOMISIJE
      od 26. studenoga 2009.
      o utvrđivanju ekoloških mjerila za dodjelu znaka za okoliš Zajednice za drvene podne obloge
      (priopćena pod brojem dokumenta C(2009) 9427)
      (Tekst značajan za EGP)
      (2010/18/EZ)
      KOMISIJA EUROPSKIH ZAJEDNICA,
      uzimajući u obzir Ugovor o osnivanju Europske zajednice,
      uzimajući u obzir Uredbu (EZ) br. 1980/2000 Europskog parlamenta i Vijeća od 17. srpnja 2000. o revidiranom programu dodjele znaka za okoliš Zajednice (1), a posebno njezin članak 6. stavak 1. drugi podstavak,
      nakon savjetovanja s Odborom Europske unije za znak za okoliš,
      budući da:

                  (1)

                  Uredbom (EZ) br. 1980/2000 predviđa se da posebna mjerila za dodjelu znaka za okoliš sastavljeni na temelju mjerila koje je izradio Odbor Europske unije za znak za okoliš budu utvrđeni po skupinama proizvoda.

                  (2)

                  Ekološka mjerila, kao i s njima povezani zahtjevi u pogledu procjene i verifikacije, trebaju vrijediti četiri godine od dana donošenja ove Odluke.

                  (3)

                  Mjere predviđene ovom Odlukom u skladu su s mišljenjem Odbora osnovanog člankom 17. Uredbe (EZ) br. 1980/2000,

            DONIJELA JE OVU ODLUKU:
      Članak 1.
      Skupina proizvoda „drvene podne obloge” obuhvaća obloge na osnovi drva i obloge na osnovi bilja: uključujući obloge od drva i drvene građe, laminatne podove, obloge od pluta i podove od bambusa, izrađene od drva, drvnog praha i/ili materijala na osnovi drva/bilja koji (u krajnjem proizvodu) čine više od 90 % mase. Skupina ne obuhvaća zidne obloge kad je to jasno navedeno ili na obloge za vanjsku uporabu ili na obloge konstrukcijske funkcije.
      Ova skupina proizvoda neće obuhvaćati obloge koje su u bilo kojoj fazi procesa proizvodnje tretirane biocidnim proizvodima, osim kad su ti biocidni proizvodi uključeni u Prilog I.A Direktivi 98/8/EZ Europskog parlamenta i Vijeća (2) i kad je aktivna tvar autorizirana za dotičnu uporabu u skladu s Prilogom V. Direktivi 98/8/EZ.
      Članak 2.
      Da bi im se dodijelio znak za okoliš Zajednice prema Uredbi (EZ) br. 1980/2000, drvene podne obloge moraju pripadati skupini proizvoda „drvene podne obloge” kako je definirano u članku 1. i moraju zadovoljavati ekološka mjerila utvrđena u Prilogu ovoj Odluci.
      Članak 3.
      Ekološka mjerila za skupinu proizvoda „drvene podne obloge” kao i s njima povezani zahtjevi u pogledu procjene i verifikacije vrijede četiri godine od dana objave ove Odluke.
      Članak 4.
      U administrativne svrhe skupini proizvoda „drvene podne obloge” dodjeljuje se kodni broj „35”.
      Članak 5.
      Ova je Odluka upućena državama članicama.

         Sastavljeno u Bruxellesu 26. studenoga 2009.

               Za Komisiju

            Stavros DIMAS

               Član Komisije

         (1)  SL L 237, 21.9.2000., str. 1.

         (2)  SL L 123, 24.4.1998., str. 1.

         PRILOG
         OKVIR

            Ciljevi kriterija

         Ovi su kriteriji usmjereni posebno na promicanje:

                     —

                     smanjenja negativnog utjecaja na staništa i povezane resurse,

                     —

                     smanjenja potrošnje energije,

                     —

                     smanjenja ispuštanja toksičnih i na drugi način onečišćujućih tvari u okoliš,

                     —

                     smanjenja uporabe opasnih tvari u materijalima i gotovim proizvodima,

                     —

                     sigurnosti i nepostojanja rizika za zdravlje u životnom okolišu,

                     —

                     širenja informacija koje će potrošaču omogućiti da proizvod koristi na učinkovit način kojim se maksimalno umanjuje opći utjecaj na okoliš.

               Kriteriji se utvrđuju na razinama kojima se promiče označivanje obloga čija proizvodnja ima mali utjecaj na okoliš.

            Zahtjevi u pogledu procjene i verifikacije

         Posebni zahtjevi u pogledu procjene i verifikacije navedeni su u okviru svakoga kriterija.
         Ova skupina proizvoda obuhvaća „obloge od drva i drvene građe”, „laminatne podove”, „obloge od pluta” i „podove od bambusa”.

            Obloge od drva i drvene građe su „drveni podovi ili zidne obloge izrađeni od jednog masivnog komada drva s jednom stranom na pero i jednom na utor ili sastavljeni od nekoliko slojeva drva koji su zalijepljeni jedan na drugi tako da tvore višeslojnu ploču. Obloga od drva može biti neobrađena pa se nakon ugradnje pjeskari i zatim završno obrađuje na mjestu ugradnje ili predobrađena u tvornici”.
         Kriteriji za obloge od drva i drvene građe mogu se primjenjivati i na zidne i na podne obloge ako proizvodni procesi ostaju nepromijenjeni, koriste se isti materijali i ista tehnologija proizvodnje. Kriteriji su utvrđeni samo za unutarnju uporabu.
         Industrijski proizvođači drvenih podnih obloga svoje tehničko stajalište utvrđuju u Europskom odboru za normizaciju CEN/TC 112.

            Laminatni podovi su „krute podne obloge s površinskim slojem koji se sastoji od jednog ili više listova vlaknastog materijala (obično papira) impregniranih aminoplastičnim termoreaktivnim smolama (obično melaminom), prešanih ili spojenih na podlozi obično sa završnim uravnotežujućim slojem”.
         Kriteriji za laminatne obloge mogu se primjenjivati samo na podne obloge i za unutarnju primjenu.
         Industrijski proizvođači laminatnih podnih obloga svoje tehničko stajalište utvrđuju u Europskom odboru za normizaciju CEN/TC 134.

            Obloge od pluta su podne ili zidne obloge čija glavna komponenta je pluto. Granulirano pluto miješa se s vezivom i zatim otvrdnjuje ili se nekoliko slojeva pluta lijepi i preša (aglomerirano pluto/furnir).
         Obloge od pluta mogu se dijeliti na pločice od prirodnog pluta (čija glavna komponenta je aglomerirano pluto, predviđene za uporabu sa završnim slojem) i ploče od tehničkog pluta (koje se sastoje od nekoliko slojeva uključujući vlaknaticu i čija glavna komponenta je aglomerirano pluto ili koje sadrže pluto kao tehničko rješenje, za koje je predviđena uporaba sa završnim habajućim slojem).
         Mjerila za obloge od pluta mogu se primjenjivati na zidne i podne obloge ako proizvodni procesi ostaju nepromijenjeni, koriste se isti materijali i ista tehnologija proizvodnje. Mjerila su utvrđena samo za unutarnju uporabu.
         Europski industrijski proizvođači „plutenih” podnih obloga svoje tehničko stajalište utvrđuju u Europskom odboru za normizaciju CEN/TC134.

            Podne obloge od bambusa izrađene su uglavnom od masivnog ili aglomeriranog bambusa.
         Mjerila za obloge od bambusa mogu se primjenjivati samo na podne obloge i za unutarnju primjenu.
         Funkcionalna jedinica na koju se trebaju odnositi ulazni i izlazni podaci je 1 m2 gotovog proizvoda.
         Prema potrebi, osim ispitnih metoda navedenih za svako mjerilo, mogu se koristiti i druge ispitne metode ako ih nadležno tijelo koje provodi procjenu zahtjeva prihvati kao ekvivalentne.
         Kad je to moguće, ispitivanje trebaju provoditi odgovarajuće akreditirani laboratoriji ili laboratoriji koji ispunjavaju opće zahtjeve norme EN ISO 17025.
         Prema potrebi, nadležna tijela mogu zahtijevati popratnu dokumentaciju i provoditi neovisne verifikacije.

            MJERILA ZA DRVENE PODNE OBLOGE

         1.   SIROVINE
         Pluto, bambus i netaknuto drvo mora potjecati iz šuma kojima se gospodari tako da se provode načela i mjere usmjerene na certificiranje održivoga gospodarenja šumama.
         1.1.   Održivo gospodarenje šumama

         Proizvođač mora provoditi politiku održive nabave drva i sustav praćenja i verifikacije podrijetla drva od šume do prve prihvatne točke.
         Podrijetlo drva mora biti dokumentirano. Proizvođač mora osigurati da ukupna količina drveta potječe iz zakonski reguliranog područja. Drvo ne smije dolaziti iz zaštićenih područja ili područja u službenom postupku stjecanja statusa zaštićenog područja, prašuma i rezervata, osim ako je njegova nabava u skladu s nacionalnim planom očuvanja.

                     —

                     Do 30. lipnja 2011. za drvene proizvode koji su na tržište stavljeni sa znakom za okoliš, najmanje 50 % masivnog drva bilo koje vrste i 20 % materijala na osnovi drva mora potjecati bilo iz šuma kojima se gospodari na održivi način i koje su certificirane od strane sustava neovisnih trećih strana koji ispunjavaju mjerila navedena u stavku 15. Rezolucije Vijeća od 15. prosinca 1998. o šumarskoj strategiji za Europsku uniju (1) i daljnjeg razvoja tih mjerila ili od recikliranih materijala.

                     —

                     Od 1. srpnja 2011. do 31. prosinca 2012. za drvene proizvode koji su na tržište stavljeni sa znakom za okoliš, najmanje 60 % masivnog drva bilo koje vrste i 30 % materijala na osnovi drva mora potjecati bilo iz šuma kojima se gospodari na održivi način i koje su certificirane od strane sustava neovisnih trećih strana koji ispunjavaju mjerila navedena u stavku 15. Rezolucije Vijeća od 15. prosinca 1998. o šumarskoj strategiji za Europsku uniju i daljnjeg razvoja tih mjerila ili od recikliranih materijala.

                     —

                     Od 1. srpnja 2013. za drvene proizvode koji su na tržište stavljeni sa znakom za okoliš, najmanje 70 % masivnog drva bilo koje vrste i 40 % materijala na osnovi drva mora potjecati bilo iz šuma kojima se gospodari na održivi način i koje su certificirane od strane sustava neovisnih trećih strana koji ispunjavaju mjerila navedena u stavku 15. Rezolucije Vijeća od 15. prosinca 1998. o šumarskoj strategiji za Europsku uniju i daljnjeg razvoja tih mjerila ili od recikliranih materijala.

            Procjena i verifikacija: kako bi ispunio ove uvjete, podnositelj zahtjeva mora dokazati da će svi njegovi drveni proizvodi sa znakom za okoliš, kad budu stavljeni na tržište prvi put nakon rokova navedenih u mjerilu, zadovoljavati primjerenu razinu korištenja certificiranog drva. Ako to nije moguće dokazati, nadležno tijelo će dozvolu za znak za okoliš izdati samo za razdoblje za koje se može dokazati usklađenost. Podnositelj zahtjeva mora dostaviti odgovarajuću dokumentaciju dobavljača drva s navedenim vrstama, količinama i točnim podrijetlom drva koje je upotrijebljeno u proizvodnji podnih obloga. Podnositelj zahtjeva mora osigurati odgovarajuće certifikate iz kojih je vidljivo da certifikacijski sustav uredno ispunjava zahtjeve kako su utvrđeni u stavku 15. Rezolucije Vijeća od 15. prosinca 1998. o šumarskoj strategiji za Europsku uniju.

            Definicija: Izraz „materijali na osnovi drva” označava materijal koji je izrađen spajanjem adhezivima i/ili ljepilom jednog ili više sljedećih materijala: drvnih vlakana i/ili guljenog ili rezanog furnira i/ili drvnih ostataka iz šuma i nasada, piljevine, ostataka u industriji celuloze/papira i/ili recikliranog drva. Materijali na osnovi drva obuhvaćaju: tvrdu ploču vlaknaticu, ploču vlaknaticu, srednje gustu ploču vlaknaticu, ploču iverice, OSB ploču, uslojeno drvo i ploče masivnog drva. Izraz „materijali na osnovi drva” odnosi se i na kompozitne materijale izrađene od ploča na osnovi drva prevučenih plastikom ili laminiranom plastikom ili metalima ili drugim materijalima za prevlačenje i gotove/polugotove ploče na osnovi drva.
         1.2.   Reciklirani materijali od drva i bilja (za laminatne podne obloge i višeslojne drvne obloge)

         Već upotrebljavano drvo, sječka ili vlakna koji se primjenjuju u proizvodnji materijala na osnovi drva (ulazna sirovina) moraju zadovoljavati barem odredbe industrijske norme Europskih proizvođača drvnih ploča (EPF), kako je navedeno u stavku 6. dokumenta „EPF Standard for delivery conditions of recycled wood” od 24. listopada 2002.
         Ukupna količina recikliranog materijala mora zadovoljavati granične vrijednosti navedene u donjoj tablici:

                     Elementi i spojevi

                     Granične vrijednosti
                     (mg/kg ukupne mase suhe ploče)

                     Arsen

                     25

                     Kadmij

                     50

                     Krom

                     25

                     Bakar

                     40

                     Olovo

                     90

                     Živa

                     25

                     Fluor

                     100

                     Klor

                     1 000

                     Pentaklorofenol (PCP)

                     5

                     Katranska ulja (benzo(a)piren)

                     0,5

            Procjena i verifikacija: treba dostaviti izjavu da reciklirano drvo ili materijali od bilja zadovoljavaju granične vrijednosti utvrđene u tekstu. Ako se može dokazati da navedene tvari nisu ranije upotrijebljene ni u kojem pripravku niti podvrgnute obradi, ispitivanje radi dokazivanja ispunjavanja ovog zahtjeva nije neophodno.
         1.3.   Tvari za impregnaciju i sredstva za zaštitu drva

         Drvene podne obloge ne smiju se impregnirati.
         Masivno drvo nakon sječe ne smije se tretirati tvarima ili pripravcima koji sadrže tvari sa sljedećih popisa:

                     —

                     popis pesticida koji su prema preporuci WHO-a po opasnosti razvrstani u kategoriju 1.a (izuzetno opasni),

                     —

                     popis pesticida koji su prema preporuci WHO-a po opasnosti razvrstani u kategoriju 1.b (vrlo opasni).

               Nadalje, obrada drva mora biti u skladu s odredbama Direktive Vijeća 79/117/EEZ (2) i Direktive Vijeća 76/769/EEZ (3).

            Procjena i verifikacija: podnositelj zahtjeva mora dostaviti izjavu kojom potvrđuje da je ovo mjerilo ispunjeno, popis tvari koje su upotrijebljene i list podataka za svaku od njih.
         1.4.   Genetski modificirano drvo

         Proizvod ne smije sadržavati GMO drvo.

            Procjena i verifikacija: podnositelj zahtjeva mora dostaviti dokaz da GMO drvo nije upotrijebljeno.
         2.   UPORABA OPASNIH TVARI
         2.1.   Opasne tvari za tretiranje sirovog drva i bilja

                     (a)

                     Drvenom proizvodu ne smije se dodati nijedna tvar ili pripravak kojima je u trenutku podnošenja zahtjeva dodijeljena ili se može dodijeliti bilo koja oznaka opasnosti (ili njihova kombinacija):

                                 R23: (otrovno ako se udiše)

                                 R24: (otrovno u dodiru s kožom)

                                 R25: (otrovno ako se proguta)

                                 R26: (vrlo otrovno ako se udiše)

                                 R27: (vrlo otrovno u dodiru s kožom)

                                 R28: (vrlo otrovno ako se proguta)

                                 R39 (opasnost od vrlo teških neprolaznih oštećenja)

                                 R40 (ograničena saznanja o karcinogenom učinku)

                                 R42 (udisanje može izazvati preosjetljivost)

                                 R43 (u dodiru s kožom može izazvati preosjetljivost)

                                 R45 (može izazvati rak)

                                 R46 (može izazvati nasljedna genetska oštećenja)

                                 R48 (opasnost od teških oštećenja zdravlja pri duljem izlaganju)

                                 R49 (može izazvati rak ako se udiše)

                                 R50 (vrlo otrovno za organizme koji žive u vodi)

                                 R51 (otrovno za organizme koji žive u vodi)

                                 R52 (štetno za organizme koji žive u vodi)

                                 R53 (može dugotrajno štetno djelovati u vodenom okolišu)

                                 R60 (može smanjiti plodnost)

                                 R61 (može štetno djelovati na plod)

                                 R62 (moguća opasnost smanjenja plodnosti)

                                 R63 (moguća opasnost štetnog djelovanja na plod)

                                 R68 (moguća opasnost od neprolaznih učinaka),

                           kako je utvrđeno u Direktivi Vijeća 67/548/EEZ od 27. lipnja 1967. o usklađivanju zakona i drugih propisa u odnosu na razvrstavanje, pakiranje i označivanje opasnih tvari (4) (Direktiva o opasnim tvarima) i njezinim naknadnim izmjenama te uzimajući u obzir Direktivu 1999/45/EZ Europskog parlamenta i Vijeća (5) (Direktiva o opasnim pripravcima).

                        Alternativno se može razmotriti razvrstavanje u skladu s Uredbom (EZ) br. 1272/2008 Europskog parlamenta i Vijeća od 16. prosinca 2008. o razvrstavanju, označivanju i pakiranju tvari i smjesa, o izmjeni i stavljanju izvan snage Direktive 67/548/EEZ i Direktive 1999/45/EZ i o izmjeni Uredbe (EZ) br. 1907/2006 (6). U tom slučaju sirovinama se ne smije dodati nijedna tvar ili pripravak kojima je u trenutku podnošenja zahtjeva dodijeljena ili se može dodijeliti bilo koja od sljedećih oznaka opasnosti (ili njihova kombinacija): H300, H301, H310, H311, H317 H330, H331, H334, H351, H350, H340, H350i, H400, H410, H411, H412, H413, H360F, H360D, H361f, H361d, H360FD, H361fd, H360Fd, H360Df, H341, H370, H372.

                     (b)

                     Proizvod ne smije sadržavati halogenirana organska veziva, aziridin i poliaziridine kao ni pigmente i aditive na osnovi:

                                 —

                                 olova, kadmija, kroma(VI), žive i njihovih spojeva,

                                 —

                                 arsena, bora i bakra,

                                 —

                                 organskog kositra.

               2.2.   Opasne tvari u premazima i sredstvima za površinsku obradu

            Opći zahtjevi

                     (a)

                     Zahtjevi iz dijela 2.1. koji se odnose na opasne tvari za sredstva za tretiranje sirovog drva i bilja vrijede i za sredstva za prevlačenje i sredstva za površinsku obradu.

                     (b)

                     Kemijske tvari koje je u skladu sa sustavom razvrstavanja EU-a (28. izmjena Direktive 67/548/EEZ) proizvođač/dobavljač kemikalije razvrstao kao štetne za okoliš moraju zadovoljavati sljedeća dva ograničenja:

                                 —

                                 kemijske tvari koje su u skladu s Direktivom 1999/45/EZ razvrstane kao štetne za okoliš ne smiju se dodavati tvarima i pripravcima za obradu površine.
                                 Ti pripravci ipak mogu sadržavati do 5 % hlapivih organskih spojeva (VOC) kako je definirano u Direktivi Vijeća 1999/13/EZ (7) (VOC označava hlapivi organski spoj koji na 293,15 K ima tlak pare od 0,01 kPa ili više, ili koji pod određenim uvjetima uporabe ima odgovarajuću hlapljivost). Ako pripravak treba razrijediti, sadržaj razrijeđenog pripravka ne smije prijeći gore spomenute granične vrijednosti:

                                 —

                                 nanesena količina (mokra boja/lak) tvari opasnih za okoliš ne smije prelaziti 14 g/m2 površine, a nanesena količina (mokra boja/lak) spojeva VOC ne smije prelaziti 35 g/m2.

                        Procjena i verifikacija: podnositelj zahtjeva mora dostaviti izjavu o ispunjavanju ovog mjerila, kao i dokumente koji je potkrjepljuju, uključujući:

                                 —

                                 cjelovitu recepturu u kojoj su za sastavne tvari navedene količine i CAS brojevi,

                                 —

                                 ispitnu metodu i rezultate ispitivanja za sve tvari prisutne u proizvodu, u skladu s Direktivom 67/548/EEZ,

                                 —

                                 izjavu u kojoj je navedeno da su objavljene sve sastavne tvari,

                                 —

                                 broj premaza i količinu nanesenu po premazu, po četvornom metru površine.

                           Za izračun potrošnje pripravka za površinsku obradu i nanesene količine primjenjuju se sljedeći standardni stupnjevi učinkovitosti: uređaj za raspršivanje bez recikliranja 50 %, uređaj za raspršivanje s recikliranjem 70 %, elektrostatičko raspršivanje 65 %, raspršivanje zvonom/diskom 80 %, nanošenje valjkom 95 %, punoplošno nanošenje 95 %, nanošenje pod vakuumom 95 %, umakanje 95 %, ispiranje 95 %.

                     (c)

                     Sadržaj slobodnog formaldehida u proizvodima ili pripravcima upotrijebljenim u pločama ne smije prijeći 0,3 % masenog udjela.
                     Sadržaj slobodnog formaldehida u vezivnim sredstvima, adhezivima i ljepilima za uslojene drvne ploče ili laminirane drvne ploče ne smije prijeći 0,5 % masenog udjela.

                        Procjena i verifikacija: podnositelj zahtjeva mora dostaviti odgovarajuće izjave kojima potvrđuje da su gornji zahtjevi zadovoljeni. Za kemijske pripravke upotrijebljene u proizvodnji dostavlja se sigurnosni list ili ekvivalentna dokumentacija koja sadrži informacije o razvrstavanju s obzirom na opasnost za zdravlje.

            Adhezivi

                     (a)

                     Zahtjevi iz dijela 2.1. koji se odnose na opasne tvari za sredstva za tretiranje sirovog drva i bilja vrijede i za adhezive.

                        Procjena i verifikacija: podnositelj zahtjeva mora dostaviti odgovarajuće izjave kojima potvrđuje da su gornji zahtjevi zadovoljeni. Za svaki kemijski pripravak upotrijebljen u montaži proizvoda dostavlja se sigurnosni list ili ekvivalentna dokumentacija koja sadrži informacije o razvrstavanju s obzirom na opasnost za zdravlje. Za sadržaj slobodnog formaldehida dostavljaju se izvješća o ispitivanju ili izjava dobavljača.

                     (b)

                     Sadržaj spojeva VOC u adhezivima upotrijebljenim u montaži proizvoda ne smije prelaziti 10 % masenog udjela (m/m).

                        Procjena i verifikacija: podnositelj zahtjeva mora dostaviti izjavu u kojoj navodi sve adhezive koji su upotrijebljeni u montaži proizvoda kao i da je ovo mjerilo ispunjeno.

            Formaldehid

         Emisije formaldehida iz tvari i pripravaka za površinsku obradu koji oslobađaju formaldehid moraju biti manje od 0,05 ppm.

            Procjena i verifikacija: podnositelj zahtjeva i/ili njegov dobavljač moraju dostaviti sigurnosni list za materijal ili ekvivalentnu izjavu da je ovaj zahtjev ispunjen te informacije o formulaciji za površinsku obradu.

            Plastifikatori

         Zahtjevi iz dijela 2.1. koji se odnose na opasne tvari za sredstva za tretiranje sirovog drva i bilja vrijede i za ftalate upotrijebljene u proizvodnom procesu.
         Uz to u proizvodu nisu dozvoljeni DNOP (di-n-oktil ftalat), DINP (di-izononil ftalat) i DIDP (di-izodecil ftalat).

            Procjena i verifikacija: podnositelj zahtjeva mora dostaviti izjavu o ispunjavanju ovog mjerila.

            Biocidi

         Dozvoljava se uporaba samo onih biocidnih proizvoda koji sadrže biocidne aktivne tvari uključene u Prilog I.A Direktivi 98/8/EZ Europskog parlamenta i Vijeća i autorizirane su za uporabu u proizvodnji podnih obloga.

            Procjena i verifikacija: podnositelj zahtjeva mora dostaviti izjavu da su ispunjeni zahtjevi ovog mjerila kao i popis upotrijebljenih biocidnih proizvoda.
         3.   PROIZVODNI PROCES
         3.1.   Potrošnja energije

         Potrošnja energije izračunava se na temelju procesne energije upotrijebljene za proizvodnju obloga.
         Procesna energija, izračunana kako je navedeno u Tehničkom dodatku, mora biti viša od sljedećih graničnih vrijednosti (P = točka evaluacije):

                     Podskupina proizvoda

                     Granična vrijednost
                     (P)

                     Drvne podne obloge i obloge od bambusa

                     10,5

                     Laminatne podne obloge

                     12,5

                     Obloge od pluta

                     9

            Procjena i verifikacija: podnositelj zahtjeva izračunava energiju potrošenu u proizvodnom procesu u skladu s uputama iz Tehničkog dodatka i dostavlja odgovarajuće rezultate i popratnu dokumentaciju.
         3.2.   Gospodarenje otpadom

         Podnositelj zahtjeva mora dostaviti odgovarajuću dokumentaciju o postupcima usvojenim za oporabu nusproizvoda nastalih u procesu. Podnositelj zahtjeva mora dostaviti izvješće koje sadržava sljedeće informacije:

                     —

                     vrstu i količinu oporabljenog otpada,

                     —

                     vrstu odlaganja,

                     —

                     informacije o ponovnoj uporabi (u i izvan proizvodnog procesa) otpada i sekundarnih materijala u proizvodnji novih proizvoda.

            Procjena i verifikacija: podnositelj zahtjeva mora dostaviti odgovarajuću dokumentaciju koja se temelji, primjerice, na listama bilance mase i/ili sustavima izvješćivanja o zaštiti okoliša u kojima su navedene stope oporabe ostvarene u i izvan proizvodnog procesa, primjerice recikliranjem, ponovnom uporabom ili obnavljanjem/regeneracijom otpada.
         4.   FAZA UPORABE
         4.1.   Ispuštanje opasnih tvari

         Ispuštanje formaldehida iz ploča od pluta, bambusa ili drvnih vlakana u oblogama ne smije prelaziti 0,05 mg/m3.

            Procjena i verifikacija: podnositelj zahtjeva mora dostaviti odgovarajuću dokumentaciju na temelju ispitivanja metodom komore u skladu s metodom iz norme EN 717-1.

            Hlapivi organski spojevi (VOC)

         Emisije gotovih proizvoda ne smiju prelaziti sljedeće vrijednosti:

                     Tvar

                     Zahtjev
                     (nakon 3 dana)

                     Ukupni sadržaj organskih spojeva unutar područja retencije
                     C6 — C16 (ukupno hlapivi organski spojevi – TVOC)

                     0,25 mg/m3 zraka

                     Ukupni sadržaj organskih spojeva unutar područja retencije
                     > C16 — C22 (ukupno poluhlapivi organski spojevi – TSVOC)

                     0,03 mg/m3 zraka

                     Ukupni sadržaj VOC bez LCI (*)

                     0,05 mg/m3 zraka

            Procjena i verifikacija: podnositelj zahtjeva mora dostaviti certifikat o ispitivanju u skladu s ispitivanjima emisija prema normi prEN 15052 ili EN ISO 16000-9.
         5.   AMBALAŽA
         Ambalaža mora biti izrađena od jednog od sljedećih materijala:

                     —

                     materijala koji se može lako reciklirati,

                     —

                     materijala uzetih iz obnovljivih izvora,

                     —

                     materijala namijenjenih ponovnoj uporabi.

            Procjena i verifikacija: kod podnošenja zahtjeva mora se dostaviti opis ambalaže proizvoda kao i odgovarajuća izjava o ispunjavanju ovog mjerila.
         6.   POGODNOST ZA UPORABU
         Proizvod mora biti pogodan za uporabu. To se može dokazati i podacima iz odgovarajućih ispitnih metoda u skladu s normama ISO, CEN ili ekvivalentnih metoda, primjerice nacionalnih procedura.

            Procjena i verifikacija: treba dostaviti detaljne podatke o ispitnim procedurama i rezultatima kao i izjavu da je proizvod pogodan za uporabu na temelju svih drugih informacija o najboljoj uporabi za krajnjeg korisnika. U skladu s Direktivom 89/106/EEZ (8) proizvod se smatra pogodnim za uporabu ako je u skladu s harmoniziranom normom, europskom tehničkom homologacijom ili neharmoniziranom tehničkom specifikacijom priznatom na razini Zajednice. Znak usklađenosti Europske zajednice „CE” za građevinske proizvode osigurava proizvođačima lako prepoznatljivu potvrdu o sukladnosti i u ovom se kontekstu može smatrati dostatnim.
         7.   INFORMACIJE ZA POTROŠAČA
         Proizvod se prodaje s relevantnim informacijama za korisnika, čime se osiguravaju upute o pravilnoj i najboljoj općoj i tehničkoj uporabi proizvoda kao i njegovom održavanju. Na ambalaži proizvoda i/ili u popratnoj dokumentaciji navedene su sljedeće informacije:

                     (a)

                     informacija da je proizvodu dodijeljen znak za okoliš EU-a kao i kratko, ali konkretno objašnjenje o tome što to znači, te opće informacije iz rubrike 2. logotipa;

                     (b)

                     preporuke za uporabu i održavanje proizvoda. U tim informacijama treba naglasiti sve relevantne upute posebno u odnosu na održavanje i uporabu proizvoda. Prema potrebi treba spomenuti karakteristike proizvoda u teškim uvjetima uporabe, primjerice upijanje vode, otpornost na naprezanje, otpornost na kemikalije, potrebnu pripremu podloge, upute za čišćenje i preporučene vrste sredstava za čišćenje te intervale čišćenja. U te informacije treba uključivati i eventualni podatak o potencijalnom očekivanom vijeku trajanja proizvoda u tehničkom smislu, izražen kao prosjek ili raspon;

                     (c)

                     podatak o krugu recikliranja ili odlaganja (objašnjenje kojim potrošač dobiva informacije o velikom potencijalu takvog proizvoda);

                     (d)

                     informacije o znaku za okoliš EU-a i dotičnim skupinama proizvoda, kao i sljedeći (ili ekvivalentan) tekst: „više informacija potražite na internetskoj stranici znaka za okoliš EU-a: http://ec.europa.eu/environment/ecolabel/”.

            Procjena i verifikacija: podnositelj zahtjeva mora dostaviti uzorak ambalaže i/ili priloženih tekstova.
         8.   INFORMACIJE NA ZNAKU ZAŠTITE OKLIŠA
         Rubrika 2. znaka za okoliš sadrži sljedeći tekst:

                     —

                     šume kojima se održivo gospodari i smanjeni utjecaj na staništa,

                     —

                     ograničena uporaba opasnih tvari,

                     —

                     proizvodni proces koji štedi energiju,

                     —

                     manji rizik za zdravlje u životnom okolišu.

            (1)  SL C 56, 26.2.1999., str. 1.

            (2)  SL L 33, 8.2.1979., str. 36.

            (3)  SL L 262, 27.9.1976., str. 201.

            (4)  SL 196, 16.8.1967., str. 1.

            (5)  SL L 200, 30.7.1999., str. 1.

            (6)  SL L 353, 31.12.2008., str. 1.

            (7)  SL L 85, 29.3.1999., str. 1.

            (*)  LCI = najniža koncentracija od interesa; vidjeti „Postupak procjene rizika za zdravlje za emisije hlapivih organskih spojeva (VOC) iz građevinskih proizvoda” (Savezna agencija za okoliš).

            (8)  SL L 40, 11.2.1989., str. 12.

            Tehnički dodatak za obloge na osnovi drva i obloge na osnovi bilja

               IZRAČUN POTROŠNJE ENERGIJE

            Potrošnja energije izračunava se kao godišnji prosjek energije potrošene tijekom proizvodnog procesa (isključujući grijanje objekata) od sirovina u rasutom stanju do gotovih obloga. To znači, na primjer, da se za proizvode na osnovi drva i na osnovi bilja energija izračunava od ulaska sirovine u tvornicu do operacija završne obrade, uključujući pakiranje.
            U izračun ne ulazi energija sadržana u sirovini (tj. energija sirovine).
            U izračun ne ulazi energija potrebna za proizvodnju adheziva i laka ili premaza.
            Jedinica potrošnja energije u izračunu je MJ/m2.
            Potrošnja električne energije odnosi se na električnu energiju kupljenu od vanjskog dobavljača.
            Ako proizvođač ima višak energije koji prodaje kao električnu energiju, paru ili toplinu, potrošnja goriva može se umanjiti za tu prodanu količinu. U izračun ulazi samo ono gorivo koje je zaista upotrijebljeno u proizvodnji podnih obloga.

               Podne obloge od masivnog drva i bambusa

            Ekološki parametar

                        A

                        =

                        Drvo iz certificirane, održive šume (%)

                        B

                        =

                        Udjel obnovljivih goriva (%)

                        C

                        =

                        Potrošnja električne energije (MJ/m2)

                        D

                        =

                        Potrošnja goriva (MJ/m2)

               Laminatne podne obloge

            Ekološki parametar

                        A

                        =

                        Pluto, bambus ili drvo iz certificirane, održive šume (%)

                        B

                        =

                        Udjel recikliranih drvnih sirovina (%)

                        C

                        =

                        Udjel obnovljivih goriva (%)

                        D

                        =

                        Potrošnja električne energije (MJ/m2)

                        E

                        =

                        Potrošnja goriva (MJ/m2)

               Obloge od pluta

            Ekološki parametar

                        A

                        =

                        Udjel recikliranog pluta (%)

                        B

                        =

                        Udjel obnovljivih goriva (%)

                        C

                        =

                        Potrošnja električne energije (MJ/m2)

                        D

                        =

                        Potrošnja goriva (MJ/m2)

            Energetski sadržaj različitih goriva naveden je u sljedećoj tablici:

               Tablica za izračun potrošnje goriva

            Razdoblje proizvodnje – 1 godina:
            Dani:
            Od:
            Do:

                        Gorivo

                        Količina

                        Jedinica

                        Faktor pretvorbe

                        Energija
                        (MJ)

                        Slama (15 % W)

                        kg

                        14,5

                        Peleti (7 % W)

                        kg

                        17,5

                        Otpadno drvo (20 % W)

                        kg

                        14,7

                        Sječka (45 % W)

                        kg

                        9,4

                        Treset

                        kg

                        20

                        Prirodni plin

                        kg

                        54,1

                        Prirodni plin

                        Nm3

                        38,8

                        Butan

                        kg

                        49,3

                        Kerozin

                        kg

                        46,5

                        Benzin

                        kg

                        52,7

                        Dizel gorivo

                        kg

                        44,6

                        Plinsko ulje

                        kg

                        45,2

                        Teško loživo ulje

                        kg

                        42,7

                        Suhi ugljen za loženje parnih kotlova

                        kg

                        30,6

                        Antracit

                        kg

                        29,7

                        Drveni ugljen

                        kg

                        33,7

                        Industrijski koks

                        kg

                        27,9

                        Električna energija (iz mreže)

                        kWh

                        3,6

                           Ukupno energija (MJ)


Odluka Komisije od 23/08/2013 u kojoj se određuje koncentracija kompatibilna sa zajedničkim tržištem (Predmet br. COMP/M.6922 - TRITON / LOGSTOR) prema Uredbi Vijeća (EZ) br. 139/2004 (Samo je engleski tekst vjerodostojan)


Odluka Komisije od 21/10/2015 u kojoj se određuje koncentracija kompatibilna sa zajedničkim tržištem (Predmet br. COMP/M.7708 - ALSO / PCF) prema Uredbi Vijeća (EZ) No 139/2004 (Vjerodostojan je samo tekst na njemačkom jeziku)


title: 2007/277/EZ: Odluka Komisije od 20. travnja 2007. o načelnom priznavanju cjelovitosti dokumentacije upućene na detaljno razmatranje s ciljem mogućeg uvrštenja piroksulama u Prilog I. Direktivi Vijeća 91/414/EEZ (priopćeno pod brojem dokumenta C(2007) 1698)  Tekst značajan za EGP

text:
               03/Sv. 4

               HR

               Službeni list Europske unije

               215

         32007D0277

               L 116/59

               SLUŽBENI LIST EUROPSKE UNIJE

         ODLUKA KOMISIJE
   od 20. travnja 2007.
   o načelnom priznavanju cjelovitosti dokumentacije upućene na detaljno razmatranje s ciljem mogućeg uvrštenja piroksulama u Prilog I. Direktivi Vijeća 91/414/EEZ
   (priopćeno pod brojem dokumenta C(2007) 1698)
   (Tekst značajan za EGP)
   (2007/277/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 91/414/EEZ od 15. srpnja 1991. o stavljanju sredstava za zaštitu bilja na tržište (1), a posebno njezin članak 6. stavak 3.,
   budući da:

               (1)

               Direktivom 91/414/EEZ propisuje se sastavljanje popisa aktivnih tvari u Zajednici odobrenih za uporabu u sredstvima za zaštitu bilja.

               (2)

               Društvo Dow AgroSciences GmbH dostavilo je 28. veljače 2006. nadležnim tijelima Ujedinjene Kraljevine dokumentaciju za aktivnu tvar piroksulam uz zahtjev za njegovo uvrštenje u Prilog I. Direktivi 91/414/EEZ.

               (3)

               Nadležna su tijela Ujedinjene Kraljevine obavijestila Komisiju da nakon preliminarnog razmatranja dokumentacija za predmetnu aktivnu tvar zadovoljava zahtjeve vezane uz podatke i informacije iz Priloga II. Direktivi 91/414/EEZ. Osim toga, razvidno je da dostavljena dokumentacija zadovoljava zahtjeve vezane uz podatke i informacije iz Priloga III. Direktivi 91/414/EEZ za jedno sredstvo za zaštitu bilja koje sadrži predmetnu aktivnu tvar. Podnositelj zahtjeva je u skladu s člankom 6. stavkom 2. Direktive 91/414/EEZ naknadno dostavio dokumentaciju Komisiji i ostalim državama članicama, a podnesena je i Stalnom odboru za prehrambeni lanac i zdravlje životinja.

               (4)

               Ovom se Odlukom na razini Zajednice službeno potvrđuje da dokumentacija načelno zadovoljava zahtjeve vezane uz podatke i informacije iz Priloga II. i, za barem jedno sredstvo za zaštitu bilja koje sadrži predmetnu aktivnu tvar, zahtjeve iz Priloga III. Direktivi 91/414/EEZ.

               (5)

               Ovom se Odlukom ne dovodi u pitanje pravo Komisije da od podnositelja zahtjeva zatraži da dostavi dodatne podatke ili informacije kako bi se pojasnila određena pitanja iz dokumentacije.

               (6)

               Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU ODLUKU:
   Članak 1.
   Ne dovodeći u pitanje članak 6. stavak 4. Direktive 91/414/EEZ, dokumentacija o aktivnoj tvari utvrđena u Prilogu ovoj Odluci, koja je Komisiji i državama članicama upućena s ciljem uvrštenja te tvari u Prilog I. toj Direktivi, načelno zadovoljava zahtjeve vezane uz podatke i informacije iz Priloga II. toj Direktivi.
   Dokumentacija zadovoljava i zahtjeve vezane uz podatke i informacije iz Priloga III. Direktivi za jedno sredstvo za zaštitu bilja koje sadrži predmetnu aktivnu tvar, uzimajući pritom u obzir predložene uporabe.
   Članak 2.
   Država članica izvjestiteljica je dužna detaljno razmotriti predmetnu dokumentaciju te što je prije moguće, a najkasnije u roku od jedne godine od dana objave ove Odluke u Službenom listu Europske unije, dostaviti Europskoj komisiji zaključke svojih razmatranja zajedno s preporukama o uvrštenju odnosno neuvrštenju predmetne aktivne tvari u Prilog I. Direktivi 91/414/EEZ, kao i sve uvjete koji se na to odnose.
   Članak 3.
   Ova je Odluka upućena državama članicama.

      Sastavljeno u Bruxellesu 20. travnja 2007.

            Za Komisiju

         Markos KYPRIANOU

            Član Komisije

      (1)  SL L 230, 19.8.1991., str. 1. Direktiva kako je zadnje izmijenjena Direktivom Komisije 2007/21/EZ (SL L 97, 12.4.2007., str. 4.).

      PRILOG

         AKTIVNA TVAR NA KOJU SE ODNOSI OVA ODLUKA

                  Broj

                  Zajednički naziv, identifikacijski broj CIPAC

                  Podnositelj zahtjeva

                  Datum podnošenja zahtjeva

                  Država članica izvjestiteljica

                  1.

                  piroksulam
                  CIPAC br. još nije dodijeljen

                  Dow AgroSciences GmbH

                  28. veljače 2006.

                  UK


title: Odluka br. 1376/2002/EZ Europskog parlamenta i Vijeća od 12. srpnja 2002. o izmjeni Odluke br. 1336/97/EZ o smjernicama za transeuropske telekomunikacijske mreže

text:
               13/Sv. 043

               HR

               Službeni list Europske unije

               25

         32002D1376

               L 200/1

               SLUŽBENI LIST EUROPSKE UNIJE

               12.07.2002.

      ODLUKA br. 1376/2002/EZ EUROPSKOG PARLAMENTA I VIJEĆA

   od 12. srpnja 2002.
   o izmjeni Odluke br. 1336/97/EZ o smjernicama za transeuropske telekomunikacijske mreže
   EUROPSKI PARLAMENT I VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 156.,
   uzimajući u obzir prijedlog Komisije (1),
   uzimajući u obzir mišljenje Gospodarskog i socijalnog odbora (2),
   nakon savjetovanja s Odborom regija,
   u skladu s postupkom utvrđenim u članku 251. Ugovora (3),
   budući da:

               (1)

               U članku 14. Odluke br. 1336/97/EZ Europskog parlamenta i Vijeća (4) zahtijeva se da Komisija svake tri godine Europskom parlamentu, Vijeću, Gospodarskom i socijalnom odboru i Odboru regija podnese izvješće o provedbi Odluke.

               (2)

               Komisija je podnijela to izvješće 10. prosinca 2001.

               (3)

               U navedenom članku 14. od Komisije se zahtijeva da na temelju tehničkog razvoja i stečenog iskustva podnese odgovarajuće prijedloge za reviziju Priloga I. Odluci.

               (4)

               U posebnom izvješću Revizorskog suda br. 9/2000 daju se preporuke na koje se upućuje u izvješću Komisije.

               (5)

               U svom Priopćenju o inicijativi Komisije za posebno zasjedanje Europskog vijeća u Lisabonu 23. i 24. ožujka 2000. Komisija je navela inicijativu eEurope i pritom naglasila socijalnu dimenziju informacijskog društva.

               (6)

               Dana 28. siječnja 2002. Vijeće je donijelo rezoluciju o zajedničkom pristupu i posebnim djelovanjima u području mrežne i informacijske sigurnosti (5).

               (7)

               Prilog I. Odluci br. 1336/97/EZ treba stoga na odgovarajući način revidirati.

               (8)

               Mjere potrebne za provedbu ove Odluke trebaju se donijeti u skladu s Odlukom Vijeća 1999/468/EZ od 28. lipnja 1999. o utvrđivanju postupaka za izvršavanje provedbenih ovlasti dodijeljenih Komisiji (6),

         DONIJELI SU OVU ODLUKU:
   Članak 1.
   Odluka br. 1336/97/EZ mijenja se kako slijedi:

               1.

               članku 1. dodaje se sljedeći stavak:
               „Za potrebe ove Odluke ‚telekomunikacijska infrastruktura’ odnosi se na mreže za prijenos elektroničkih podataka i na usluge za koje se te mreže upotrebljavaju.”;

               2.

               članak 8. zamjenjuje se sljedećim:
               „Članak 8.
               1.   Komisiji pomaže Odbor (dalje u tekstu ‚Odbor’).
               2.   Kod upućivanja na ovaj stavak primjenjuju se članci 5. i 7. Odluke 1999/468/EZ, uzimajući u obzir odredbe njezinog članka 8.
               Razdoblje utvrđeno u članku 5. stavku 6. Odluke 1999/468/EZ određuje se na tri mjeseca.
               3.   Odbor donosi svoj poslovnik.”;

               3.

               članak 14. mijenja se kako slijedi:

                           (a)

                           stavak 1. zamjenjuje se sljedećim:
                           „1.   Prije 31. siječnja 2005. Komisija Europskom parlamentu, Vijeću, Gospodarskom i socijalnom odboru i Odboru regija podnosi izvješće o provedbi ove Odluke tijekom razdoblja od srpnja 2000. do lipnja 2004.”;

                           (b)

                           stavak 4. zamjenjuje se sljedećim:
                           „4.   Ako se Odluka ne donese do 31. prosinca 2006., smatra se da je Prilog I. prestao vrijediti, osim u vezi s pozivima na podnošenje prijedloga koji su već prije tog datuma bili objavljeni u Službenom listu Europskih zajednica.”;

               4.

               Prilog I. zamjenjuje se tekstom Priloga ovoj Odluci.

         Članak 2.
   Ova je Odluka upućena državama članicama.

      Sastavljeno u Bruxellesu 12. srpnja 2002.

            Za Europski parlament

            Predsjednik

         P. COX

            Za Vijeće

            Predsjednik

         P. S. MØLLER

      (1)  SL C 103 E, 30.4.2002., str. 23.

      (2)  Mišljenje od 29. svibnja 2002. (još nije objavljeno u Službenom listu).

      (3)  Mišljenje Europskog parlamenta od 14. svibnja 2002. (još nije objavljeno u Službenom listu) i Odluka Vijeća od 18. lipnja 2002.

      (4)  SL L 183, 11.7.1997., str. 12.

      (5)  SL C 43, 16.2.2002., str. 2.

      (6)  SL L 184, 17.7.1999., str. 23.
   PRILOG

         „PRILOG I.
         UTVRĐIVANJE PROJEKATA OD ZAJEDNIČKOG INTERESA
         1.   Transeuropske telekomunikacijske mreže doprinosit će uvođenju inovativnih transeuropskih usluga od općeg interesa. Te će usluge doprinositi razvoju informacijskog društva u smislu rasta, zapošljavanja, socijalne kohezije i sudjelovanja svih u gospodarstvu temeljenom na znanju.
         2.   Transeuropske mreže TEN-Telecom podržavaju tehničku i gospodarsku izvedivost, vrednovanje i uvođenje usluga. Usluge moraju biti inovativne, transeuropske i temeljene na provjerenoj tehnologiji:

                     —

                     usluga se može pokrenuti u različitim državama članicama uz odgovarajuću prilagodbu u svakoj državi,

                     —

                     usluga koja je već uvedena u pojedinačnoj državi članici bez podrške u okviru ovog programa može se proširiti na druge države članice,

                     —

                     usluga za koju je dokazano da je od transeuropskog interesa može se primijeniti u pojedinačnoj državi članici.

               3.   Budući da se usluge trebaju smatrati transeuropskim, poticat će se, ali ne i zahtijevati sudjelovanje organizacija iz više od jedne države članice i primjena u više država članica.
         4.   U tom kontekstu, projekti od zajedničkog interesa utvrđuju se na temelju njihove operativne sposobnosti podržavanja ciljeva predviđenih ovom Odlukom.
         5.   Niže opisani projekti od zajedničkog interesa obuhvaćaju tri razine i tvore koherentnu strukturu.

                     i.

                        Aplikacije

                     Aplikacije služe potrebama korisnika, uzimajući u obzir kulturne i jezične razlike te zahtjeve dostupnosti, posebno za invalidne osobe. Ako je moguće, moraju se prilagoditi posebnim potrebama manje razvijenih ili manje nastanjenih područja. One po potrebi upotrebljavaju mogućnosti širokopojasnih, pokretnih i drugih komunikacijskih mreža.

                     ii.

                        Generičke usluge

                     Generičke usluge podržavaju zajedničke zahtjeve aplikacija pružajući zajedničke alate za razvoj i uvođenje novih aplikacija temeljenih na interoperabilnim normama. One pružaju usluge za prijenos i cjelovitost podataka u mrežama, uključujući širokopojasne i pokretne komunikacijske mreže.

                     iii.

                        Međupovezanost i interoperabilnost mreža

                     Pružit će se podrška za međupovezanost, interoperabilnost i sigurnost mreža koje podupiru djelovanje aplikacija i usluga od posebnog javnog interesa.
                     U sljedećim se odjeljcima na svakoj razini transeuropskih mreža utvrđuju projekti od zajedničkog interesa koji se moraju utvrditi u skladu s člankom 9. i prema postupku utvrđenom u članku 8.

               I.   Aplikacije

         —   E-vlada i e-uprava: djelotvornije, interaktivne i integrirane vladine usluge koje koriste građani te mala i srednja poduzeća predstavljaju veliku mogućnost za informacijsko društvo. Online usluge, uključujući one u području elektroničke nabave, zaštićenog pristupa javnim online uslugama za građane te mala i srednja poduzeća, osobne sigurnosti, okoliša i turizma, poslovne podrške za mala i srednja poduzeća (uključujući informacijske usluge i elektroničko poslovanje), te usluge usmjerene na širenje sudjelovanja u demokratskom odlučivanju podržat će se na svim razinama: europskoj, nacionalnoj, regionalnoj i lokalnoj. Usluge mogu pružati ili podupirati tijela javne vlasti u smislu usluge od javnog interesa koju koriste građani te mala i srednja poduzeća.
         —   Zdravstvo: telematske mreže i usluge u zdravstvu nude znatne mogućnosti poboljšanja pristupa zdravstvenoj zaštiti i njezine kvalitete kao i postupanja u vezi s učincima medicinskog napretka i demografskih promjena. Podržavat će se inovativne usluge koje povezuju ustanove zdravstvene zaštite i druga mjesta zašite te javnosti izravno pružaju zdravstvene usluge, pri čemu će se posebno poduprijeti mjere za sprečavanje bolesti i promicanje zdravlja.
         —   Osobe s invaliditetom i starije osobe: razvoj mrežnih komunikacija nudi znatne mogućnosti za sudjelovanje starijih osoba i osoba s invaliditetom u informacijskom društvu. Mrežne aplikacije i usluge koje se odnose na njihove posebne potrebe mogu doprinijeti prevladavanju socijalno-ekonomskih, zemljopisnih i kulturnih zapreka. Podržavat će se usluge koje zadovoljavaju zahtjeve starijih osoba i osoba s invaliditetom s ciljem poticanja njihova punog uključivanja i sudjelovanja u informacijskom društvu.
         —   Učenje i kultura: visoke razine obrazovanja, izobrazbe i kulturne svijesti presudne su za gospodarski razvoj i socijalnu koheziju. S povećanjem utjecaja tehnologije u informacijskom društvu, njihova će važnost biti sve naglašenija u budućnosti. Podržavat će se usluge koje omogućuju nove inovativne načine predstavljanja obrazovnih i kulturnih informacija, uključujući usluge cjeloživotnog učenja.
         II.   Generičke usluge

         —   Napredne pokretne usluge: u tijeku su ispitivanja aspekata interoperabilnosti inovativnih aplikacija za pokretne mreže 2,5. do 3. generacije. Time će se uspostaviti temelj za napredna rješenja s kraja na kraj u okruženju pokretnih komunikacija pružanjem personaliziranih usluga prilagođenih lokaciji i kontekstu. Podržat će se uvođenje naprednih pokretnih aplikacija i usluga u općem interesu, uključujući i one za navigaciju te vođenje, prometne i putne informacije, sigurnost mreže te obračun i naplatu, mobilno trgovanje, mobilno poslovanje i mobilni rad, učenje i kulturu, službe za izvanredna stanja i zdravlje.
         —   Pouzdane i sigurne usluge: aktivno uključivanje poduzeća i građana u informacijsko društvo ovisi o njihovom povjerenju u dostupne usluge. Sigurnost je stoga prioritetno pitanje koje predstavlja velik izazov za budućnost. Podržat će se usluge od javnog interesa usmjerene prema svim aspektima sigurnosti uključujući suradnju u djelotvornom umrežavanju unutar Europske unije preko nacionalnih CERT sustava.
         III.   Međupovezanost i interoperabilnost mreža

         —   Međupovezanost i interoperabilnost: međupovezanost i interoperabilnost mreža pretpostavka je za djelotvorne transeuropske usluge. Podržat će se međupovezanost, interoperabilnost i sigurnost mreža neophodnih za rad usluga od posebnog javnog interesa. Projekti za razvoj i poboljšanje telekomunikacijskih mreža bit će pod posebnom kontrolom da bi se osiguralo neuplitanje u uvjete slobodnog tržišta.
         IV.   Dodatne aktivnosti podrške i suradnje

         Pored podrške projektima od zajedničkog interesa, Zajednica pokreće aktivnosti s ciljem osiguravanja odgovarajućeg okruženja za ostvarenje projekata. Financiranjem tih aktivnosti ne treba se bitno oduzimati od sredstava dodijeljenih za ostali dio programa. Aktivnosti će djelovanja doprinijeti svijesti o programu, razvijanju konsenzusa i usklađenim naporima koji se odnose na europska, nacionalna, regionalna i lokalna djelovanja za poticanje i promicanje novih aplikacija i usluga u skladu s provedbom programa u drugim područjima kao i razvijanju širokopojasnih mreža. One će uključivati savjetovanje s europskim tijelima za normizaciju i strateško planiranje te koordinaciju s aktivnostima koje se financiraju različitim financijskim instrumentima Zajednice, uključujući:

                     —

                     strateške studije za specifikaciju ciljeva i prijelaz na te ciljeve. Te će specifikacije pomoći sektorskim izvršiteljima u donošenju dobrih odluka o gospodarskim ulaganjima,

                     —

                     određivanje načina pristupa širokopojasnim mrežama,

                     —

                     utvrđivanje zajedničkih specifikacija utemeljenih na europskim i svjetskim normama,

                     —

                     unapređenje suradnje sektorskih izvršitelja, uključujući javna i privatna partnerstva,

                     —

                     usklađivanje aktivnosti poduzetih prema ovoj Odluci s povezanim programima Zajednice i nacionalnim programima.”


title: Odluka (EU) 2015/32 Europske središnje banke od 29. prosinca 2014. o odstupanjima koja se mogu odobriti prema Uredbi (EU) br. 1073/2013 o statistici imovine i obveza investicijskih fondova (ESB/2013/38) (ESB/2014/62)

text:
               9.1.2015

               HR

               Službeni list Europske unije

               L 5/17

         ODLUKA (EU) 2015/32 EUROPSKE SREDIŠNJE BANKE
   od 29. prosinca 2014.
   o odstupanjima koja se mogu odobriti prema Uredbi (EU) br. 1073/2013 o statistici imovine i obveza investicijskih fondova (ESB/2013/38)
   (preinačeno)

      (ESB/2014/62)

   UPRAVNO VIJEĆE EUROPSKE SREDIŠNJE BANKE,
   uzimajući u obzir Uredbu (EU) br. 1073/2013 Europske središnje banke od 18. listopada 2013. o statistici imovine i obveza investicijskih fondova (ESB/2013/38) (1), a posebno njezin članak 8. stavak 2.,
   budući da:

               (1)

               budući da se člankom 8. stavkom 2. Uredbe (EU) br. 1073/2013 (ESB/2013/38) propisuje da se odstupanja od statističkih izvještajnih zahtjeva mogu odobriti investicijskim fondovima (IF) na koje se primjenjuju nacionalna računovodstvena pravila koja dopuštaju vrednovanje njihove imovine na rjeđoj osnovi od tromjesečne. Članak 8. stavak 2. nadalje propisuje da Upravno vijeće odlučuje o kategorijama investicijskih fondova kojima nacionalne središnje banke (NSB) imaju diskrecijsko pravo odobriti odstupanja.

               (2)

               S obzirom da se Odluka ESB/2009/4 (2) mora u bitnome izmijeniti, potrebno ju preoblikovati zbog jasnoće,

         DONIJELO JE OVU ODLUKU:
   Članak 1.
   Odstupanja
   Kategorije investicijskih fondova kojima nacionalne središnje banke mogu na temelju diskrecijskog prava odobriti odstupanja u skladu s člankom 8. stavkom 2. Uredbe (EU) br. 1073/2013 (ESB/2013/38) utvrđene su u Prilogu ovoj Odluci. Upravno vijeće preispituje te kategorije najmanje jednom svake tri godine.
   Članak 2.
   Ukidanje
   1.   Odluka ESB/2009/4 se ukida.
   2.   Upućivanja na odluku stavljenu izvan snage smatraju se upućivanjima na ovu Odluku.
   Članak 3.
   Stupanje na snagu
   Ova Odluka stupa na snagu na dan kada su o njoj obaviješteni adresati.
   Članak 4.
   Adresati
   Ova je Odluka upućena nacionalnim središnjim bankama država članica čija je valuta euro.

      Sastavljeno u Frankfurtu na Majni 29. prosinca 2014.

            Predsjednik ESB-a

         Mario DRAGHI

      (1)  SL L 297, 7.11.2013., str. 73.

      (2)  Odluka ESB/2009/4 od 6. ožujka 2009. o odstupanjima koja se mogu odobriti u skladu s Uredbom (EZ) br. 958/2007 o statistici imovine i obveza investicijskih fondova (ESB/2007/8) (SL L 72, 18.3.2009., str. 21.).

      PRILOG
      KATEGORIJE INVESTICIJSKIH FONDOVA ZA KOJE SE MOGU ODOBRITI ODSTUPANJA U SKLADU S ČLANKOM 8. STAVKOM 2. UREDBE (EU) br. 1073/2013 (ESB/2013/38)

                  Država članica

                  Naziv kategorije investicijskog fonda

                  Pravni akt koji se odnosi na kategoriju

                  Pravni akt kojim se određuje učestalost vrednovanja

                  Učestalost vrednovanja prema nacionalnim propisima

                  Naziv pravnog akta

                  Broj/datum pravnog akta

                  Relevantne odredbe

                  Naziv pravnog akta

                  Broj/datum pravnog akta

                  Relevantne odredbe

                  Francuska

                     Fonds commun de placement à risque

                  (Uzajamni fondovi rizičnog kapitala)

                     Code monétaire et financier

                  (Monetarni i financijski zakonik)

                  Poglavlje IV. odjeljak 2, stavak 2. L 214-28 do L 214-32

                     Règlement général de l'Autorité des Marchés Financiers

                  (Opća uredba Tijela za financijska tržišta)

                  Knjiga IV. glava II. članak 422.-120.-13.

                  Dva puta godišnje

                  Francuska

                     Sociétés civiles de placement immobilier

                  (Investicijska društva za ulaganje u nekretnine)

                     Code monétaire et financier

                  (Monetarni i financijski zakonik)

                  Poglavlje IV. odjeljak 2, stavak 4. L 214-86 do L 214-126

                     Règlement général de l'Autorité des Marchés Financiers

                  (Opća uredba Tijela za financijska tržišta)

                  Knjiga IV. članak 422.-234.

                  Godišnje

                  Francuska

                     Organismes de placement collectif immobilier

                  (Subjekti za zajednička ulaganja u nekretnine)

                     Code monétaire et financier

                  (Monetarni i financijski zakonik)

                  Poglavlje IV. odjeljak 2. Stavak 3. L 214-33 do L 214-85

                     Règlement général de l'Autorité des Marchés Financiers

                  (Opća uredba Tijela za financijska tržišta)

                  Knjiga IV. članak 422.-186.

                  Dva puta godišnje

                  Italija

                     Fondi chiusi

                  (Zatvoreni fondovi)

                     Decreto legislativo – Testo unico delle disposizioni in materia di intermediazione finanziaria

                  (Uredba sa zakonskom snagom – sve odredbe u području financijskog posredovanja)

                  Br. 58. od 24. veljače 1998.

                  Dio I. članak 1.
                  Dio II. članci 36., 37. i 39.

                     Provvedimento della Banca d'Italia – Regolamento sulla gestione collettiva del risparmio

                  (Zakon o središnjoj banci Banca d'Italia – Uredba o kolektivnom upravljanju štednjom)

                  8. svibnja 2012.

                  Glava V. poglavlje 1. odjeljak II. stavak 4.6.

                  Dva puta godišnje

                     Decreto ministeriale – Regolamento attuativo dell'articolo 37 del Decreto legislativo di 24. febbraio 1998., nr. 58

                  (Ministarska uredba – Uredba o provedbi članka 37. Uredbe sa zakonskom snagom br. 58 od 24. veljače 1998.)

                  Br. 228. od 24. svibnja 1999.

                  Poglavlje II. članak 12.

                  Litva

                     Informuotiesiems investuotojams skirti kolektyvinio investavimo subjektai

                  (Subjekti za zajednička ulaganja, namijenjeni obaviještenim investitorima)

                     Informuotiesiems investuotojams skirtų kolektyvinio investavimo subjektų įstatymas

                  (Zakon o subjektima za zajednička ulaganja, namijenjen obaviještenim investitorima)

                  Br. XII-376 od 18. lipnja 2013.

                  Članak 2. stavak 4.

                     Informuotiesiems investuotojams skirtų kolektyvinio investavimo subjektų įstatymas

                  (Zakon o subjektima za zajednička ulaganja, namijenjen obaviještenim investitorima)

                  Br. XII-376 od 18. lipnja 2013.

                  Članak 31. stavak 2.

                  Dva puta godišnje/godišnje

                  Portugal

                     Fundos de capital de risco

                  (Fondovi rizičnog kapitala)

                     Decreto-Lei

                  (Uredba sa zakonskom snagom)

                  Br. 375/2007 od 8. studenoga 2007.

                  Članak 18.

                     Regulamento da Comissão do Mercado de Valores Mobiliários

                  (Uredba Komisije za tržište vrijednosnih papira)

                     Instrução da Comissão do Mercado de Valores Mobiliários

                  (Smjernica Komisije za tržište vrijednosnih papira)

                  Br. 1/2008 od 14. veljače 2008.
                  Br. 2/2013 od 30. svibnja 2013.

                  Članci 4. i 11.
                  Pravilo 1.

                  Dva puta godišnje


Odluka Komisije od 29/01/2014 u kojoj se određuje koncentracija kompatibilna sa zajedničkim tržištem (Predmet br. COMP/M.7111 - MITSUI / ARCELORMITTAL GONVARRI BRASIL PRODUTOS SIDERURGICOS / M STEEL COMERCIO DE PRODUTOS SIDERURGICOS) prema Uredbi Vijeća (EZ) br. 139/2004 (Samo je engleski tekst vjerodostojan)


Odluka Komisije od 05/11/2013 u kojoj se određuje koncentracija kompatibilna sa zajedničkim tržištem (Predmet br. COMP/M.6983 - STEINHOFF INTERNATIONAL HOLDINGS / KIKA / LEINER) prema Uredbi Vijeća (EZ) br. 139/2004 (Samo je engleski tekst vjerodostojan)


title: 98/512/EZ: Odluka Komisije od 29. srpnja 1998. o načelnom priznavanju cjelovitosti dokumentacije dostavljene na detaljno razmatranje s ciljem mogućeg uvrštenja BAS 620H (tepraloksidima), S-metolaklora i SZX 0722 (iprovalikarba) u Prilog I. Direktivi Vijeća 91/414/EEZ o stavljanju sredstava za zaštitu bilja na tržište (priopćeno pod brojem dokumenta C(1998) 2368)  Tekst značajan za EGP

text:
               03/Sv. 002

               HR

               Službeni list Europske unije

               82

         31998D0512

               L 228/35

               SLUŽBENI LIST EUROPSKE UNIJE

               29.07.1998.

      ODLUKA KOMISIJE

   od 29. srpnja 1998.
   o načelnom priznavanju cjelovitosti dokumentacije dostavljene na detaljno razmatranje s ciljem mogućeg uvrštenja BAS 620H (tepraloksidima), S-metolaklora i SZX 0722 (iprovalikarba) u Prilog I. Direktivi Vijeća 91/414/EEZ o stavljanju sredstava za zaštitu bilja na tržište
   (priopćeno pod brojem dokumenta C(1998) 2368)
   (Tekst značajan za EGP)
   (98/512/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 91/414/EEZ od 15. srpnja 1991. o stavljanju sredstava za zaštitu bilja na tržište (1), kako je zadnje izmijenjena Direktivom Komisije 98/47/EZ (2), a posebno njezin članak 6. stavak 3.,
   budući da Direktiva 91/414/EEZ (u daljnjem tekstu „Direktiva”) predviđa proširenje popisa aktivnih tvari odobrenih za korištenje u sredstvima za zaštitu bilja u Zajednici;
   budući da su podnositelji zahtjeva dostavili nadležnim tijelima država članica dokumentaciju za tri aktivne tvari s ciljem uvrštenja aktivnih tvari u Prilog I. Direktivi;
   budući da je 11. rujna 1997. BASF AG dostavio španjolskim nadležnim tijelima dokumentaciju za aktivnu tvar BAS 620H (tepraloksidim);
   budući da je 1. kolovoza 1997. SA Novartis Agro NV dostavio belgijskim nadležnim tijelima dokumentaciju za aktivnu tvar S-metolaklor;
   budući da je 30. ožujka 1998. Bayer AG dostavio irskim nadležnim tijelima dokumentaciju za aktivnu tvar SZX 0722 (inprovalikarb);
   budući da su navedena nadležna tijela obavijestila Komisiju o rezultatima prvog razmatranja cjelovitosti dokumentacije u vezi s podacima i informacijama predviđenim Prilogom II. i, za barem jedno sredstvo za zaštitu bilja koje sadrži aktivnu tvar, Prilogom III. Direktivi; budući da su stoga u skladu s odredbama članka 6. stavka 2., podnositelji zahtjeva dokumentaciju dostavili Komisiji i ostalim državama članicama;
   budući da je dokumentacija za BAS 620H (tepraloksidim), S-metolaklor i SZX 0722 (iprovalikarb) upućena Stalnom odboru za biljno zdravstvo 21. travnja 1998.;
   budući da se u članku 6. stavku 3. Direktive traži potvrda na razini Zajednice da se sva dokumentacija može smatrati u načelu zadovoljavajućom što se tiče zahtjeva za podacima i informacijama predviđenim Prilogom II. i, za barem jedno sredstvo za zaštitu bilja koje sadrži predmetnu aktivnu tvar, Prilogom III. Direktivi;
   budući da je takva potvrda potrebna kako bi se nastavilo detaljno razmatranje dokumentacije kao i da bi se državama članicama otvorila mogućnost davanja privremenih odobrenja za sredstva za zaštitu bilja koja sadrže tu aktivnu tvar poštujući uvjete iz članka 8. stavka 1. Direktive, a posebno uvjeta da se izvrši detaljna procjena aktivnih tvari i sredstva za zaštitu bilja u vezi sa zahtjevima Direktive;
   budući da takva Odluka ne dovodi u pitanje traženje daljnjih podataka ili informacija od podnositelja zahtjeva ako se tijekom detaljnog razmatranja pokaže da su takve informacije i podaci potrebni radi donošenja odluke;
   budući da je između država članica i Komisije dogovoreno da će Španjolska nastaviti detaljno razmatranje dokumentacije za BAS 620H (tepraloksidim), da će Belgija nastaviti detaljno razmatranje dokumentacije za S-metolaklor, te da će Irska nastaviti detaljno razmatranje dokumentacije za SZX 0722 (iprovalikarb);
   budući da će Španjolska, Belgija i Irska obavijestiti o zaključcima svojih razmatranja te će uz njih Komisiji dostaviti sve preporuke za uvrštenje ili neuvrštenje kao i sve uvjete koji se na to odnose što je prije moguće, a najkasnije u razdoblju od jedne godine; budući da će se po primitku tog izvješća detaljno razmatranje nastaviti ekspertizom svih država članica u okviru Stalnog odbora za biljno zdravstvo;
   budući da su mjere predviđene ovom Odlukom u skladu s mišljenjem Stalnog odbora za biljno zdravstvo,
   DONIJELA JE OVU ODLUKU:
   Članak 1.
   Sljedeća dokumentacija u načelu udovoljava zahtjevima za podacima i informacijama predviđenima Prilogom II. i, za barem jedno sredstvo za zaštitu bilja koje sadrži predmetnu aktivnu tvar, Prilogom III. Direktivi, uzimajući u obzir predložene uporabe:

               1.

               Dokumentacija koju je dostavio BASF AG Komisiji i državama članicama s ciljem uvrštenja BAS 620H (tepraloksidima) kao aktivne tvari u Prilog I. Direktivi 91/414/EEZ, a koja je upućena Stalnom odboru za biljno zdravstvo 21. travnja 1998.;

               2.

               Dokumentacija koju je dostavio SA Novartis Agro NV Komisiji i državama članicama s ciljem uvrštenja S-metolaklora kao aktivne tvari u Prilog I. Direktivi 91/414/EEZ, a koja je upućena Stalnom odboru za biljno zdravstvo 21. travnja 1998.;

               3.

               Dokumentacija koju je dostavio Bayer AG Komisiji i državama članicama s ciljem uvrštenja SZX 0722 (iprovalikarba) kao aktivne tvari u Prilog I. Direktivi 91/414/EEZ, a koja je upućena Stalnom odboru za biljno zdravstvo 21. travnja 1998.

         Članak 2.
   Ova je Odluka upućena državama članicama.

      Sastavljeno u Bruxellesu 29. srpnja 1998.

            Za Komisiju

         Franz FISCHLER

            Član Komisije

      (1)  SL L 230, 19.8.1991., str. 1.

      (2)  SL L 191, 7.7.1998., str. 50.


Odluka Komisije od 09/10/2013 u kojoj se određuje koncentracija kompatibilna sa zajedničkim tržištem (Predmet br. COMP/M.7008 - AENA INTERNACIONAL / AXA PE / LLAGL) prema Uredbi Vijeća (EZ) br. 139/2004 (Samo je engleski tekst vjerodostojan)


Odluka Komisije od 03/01/2014 u kojoj se određuje koncentracija kompatibilna sa zajedničkim tržištem (Predmet br. COMP/M.7003 - DLG / TEAM) prema Uredbi Vijeća (EZ) br. 139/2004 (Samo je engleski tekst vjerodostojan)